כדור הארץ כה מרהיב,
שקל לפספס את הדברים הקטנים יותר בחיים.
אבל אם תסתכלו מקרוב יותר
תגלו עולם שלם ונסתר.
עולם שבו גיבורים זעירים
ומפלצות קטנות
זקוקים לכוחות על מדהימים...
שיעזרו להם לנצח כנגד כל הסיכויים.
שוניות אלמוגים הן מהמקומות המגוונים ביותר בכדור הארץ.
- קריינות: פול ראד -
בית ללהקות דגים עצומות ויצורים מרהיבים.
אבל מתחת להן
שוכן מטרופולין מיניאטורי...
הומה יצורים קטנים ויוצאי דופן.
החיות הללו אולי קטנות,
אבל העבודה שהן עושות חיונית.
וברגע זה, הן עסוקות מאי פעם.
פעם בשנה, השונית מציגה אירוע התרבות מרהיב...
שחיוני להבטחת עתידה.
אבל לא קל להיות דג קטן בשונית גדולה.
חיות זעירות חייבות להתגבר על אתגרים עצומים כדי לשמור על עיר האלמוגים שלהן.
- שונית -
שונית האלמוגים מורכבת וצפופה כמו כל עיר.
כל יום מתחיל בהמולה ורעש.
כל האזרחים קוראים זה לזה במקהלת בוקר תת-ימית מעוררת...
של שרירים נמתחים...
נקישות של צבתות
ונקישות שיניים.
רק שונית בריאה עם קהילה משגשגת של יצורים זעירים
שרה בקול כה רם.
מחצית מהדגים כאן לא גדולים יותר מפקק של בקבוק.
אבל לשירותים שלהם יש ביקוש רב.
צב נכנס לתחנת הניקוי...
לצחצוח וניקוי של השריון.
זאת משימה גדולה מדי עבור דג בלני זעיר בודד.
אז צוות של מומחים להסרת אצות עוזר להבריק.
משפחה של דגי שושנון עסוקה בטיפול בבית שושנת הים שלה.
טורפים מעטים מעזים להיכנס לתוך זרועותיה הארסיות.
אבל לשושנונים יש שכבת מגן של ריר
שמאפשרת להם לגור כאן בקביעות.
בתמורה, הם דואגים ששושנת הים תהיה נקייה ומחומצנת.
הזכר צריך לטפל ב-500 ביצים שחבויות למטה.
כל אחת קטנה יותר מגרגר אורז.
אם הן יבקעו באותו לילה שבו השונית מתרבה,
זה ייתן להן את הסיכוי הטוב ביותר לשרוד.
עד אז, הן יהיו מוגנות.
זה אחד הבתים הבטוחים ביותר בשונית.
והמשפחה אף פעם לא מתרחקת מהבית.
כאן בחוץ, תמיד יש דג גדול יותר.
דוקרן נמרי.
דג אלמוגית קטן תופס מחסה בתוך מבוך השונית...
מחוץ להישג ידו של הדוקרן.
אבל הדג החכם הזה לא מוותר.
הוא פשוט מזעיק
עוד זרועות.
תמנון אולי נראה כמו שותף בלתי סביר לפשע.
אבל יחד, הם צוות רצחני.
כאשר הדוקרן משנה את צבעיו כדי להסוות את עצמו...
הציד מתחיל.
צרה כפולה עבור דגי האלמוגית.
הדוקרן מאתר את המסתור שלהם.
אז הופך לחיוור כדי להצביע עליו.
הזרועות נשלחות.
הדגים בפניקה.
הישר לתוך מלתעותיו של הדוקרן.
זאת בחירה איומה.
להישאר במקום ולהסתכן בנחת זרועותיו הקטלניות של התמנון.
או לברוח...
ולהיטרף על ידי הדוקרן.
ללא אפשרות לבריחה בטוחה...
לפעמים האפשרות היחידה היא להשיב מלחמה.
דגי האלמוגית מסתערים על התמנון,
ומנסים לגרש אותו.
אבל המהומה מושכת דגים גדולים עוד יותר.
זאת ההזדמנות של הדגים הקטנים להימלט.
כשכרישים חגים מסביב...
לפתע, כל יצור דואג לעצמו.
חסל סדר עבודת הצוות.
כרישים גדולים לא טורחים לטרוף דגי רקק.
אבל ע"י כך שהם מבריחים טורפים גדולים, הם מסייעים לחיות זעירות לחזור לעבודה.
מלחכים מנקים את השונית מאצות.
מאפשרים לאלמוג הצומח באיטיות לשגשג.
האלמוג בנוי למעשה ממושבות של חיות זעירות.
כל מושבה מכילה תאי צמח מיקרוסקופיים שממירים אור למזון.
ברית מדהימה שכל השונית בנויה עליה.
יחדיו, מיליארדי יצורים קטנים...
יוצרים את המבנים החיים הגדולים ביותר בכדור הארץ.
אבל ערי האלמוגים האלה שבריריות.
פגיעות להתחממות הים...
לזיהום,
דיג יתר
ופלישה.
זוחל על מאות רגליים צינוריות.
חמוש בקוצים ארסיים.
מפלצתי,
זולל אלמוגים,
זהו כוכב ים כתר הקוצים.
הוא מסוגל לזלול מאות אלמוגים בשנה.
ואין רק אחד כזה.
יש צבא שלם שלהם,
שמשמיד את הבתים של כל היצורים הזעירים.
אבל מאחר שאינם מודעים לאיום המתקדם לעברם,
דיירי השונית עסוקים, מתכוננים להתרבות.
ומחפשים מזון.
העיניים המורכבות ביותר בממלכת החיות.
עם כמות קולטני צבע גדולה פי ארבעה מזו של האדם,
חסילון גמל שלמה טווסי רואה את העולם באור שונה לגמרי.
היא לא גדול יותר משפופרת משחת שיניים, אבל ממש לא חסרת הגנה.
יש לו עוצמת פגיעה שמתחרה בהאצה של כדור 9 מ"מ.
מהיר כל כך שהוא מאייד מים.
ומסוגל אפילו ליצור הבזק אור.
אבל אפילו נקבה של חסילון גמל שלמה חמושה היטב זקוקה למקום בטוח.
המאורה שלה, ובקרוב "חדר הילדים" שלה.
ברגע שהשיפוצים יסתיימו.
כבר יש לה אורח זכר
שמחפש בת זוג.
או רוצה לגנוב את הבית שלה.
כך או כך,
האגרופים המהירים כברק שלה יבהירו לו היטב...
שהיא לא מוכנה לקבל אורחים.
אבל זה מקום שמסוכן להסתובב בו בשטח הפתוח.
טורף רעבתני.
בגודל של...
ספל תה.
דיונון גמד.
אם הדיונון הזה רוצה להתרבות, הוא צריך לגדול.
וזה אומר לאכול הרבה.
אבל הוא מטרה פגיעה בעצמו.
אז הטריק הוא לצוד מבלי שיצודו אותו.
אשף התחפושות הזה מסוגל לשנות את הצבע והמרקם של עורו...
כדי להערים על טורפים
ועל טרף.
הוא יחיה פחות משנה, לכן עליו לגדול מהר
ולאכול כל מה שזז, פחות או יותר.
כשהוא מנופף בזרועותיו כדי ללכוד פלנקטון,
נראה שסרטן מתאגרף בגודל כפתור אינו מודע לאיום.
שגיאה כואבת.
הסרטן מחזיק שושנות ים ארסיות מיניאטוריות בצבתותיו.
טייזרים זעירים כדי להדוף טורפים.
הן יעילות כל כך,
יריבים יעשו הכול כדי לקחת אותם.
זה מאבק עדין להפליא.
שני הסרטנים לא רוצים לפגוע בשושנות הים.
לאחר שריתק את יריבו, הוא מחלץ בזהירות את הפרס שלו.
כעת, כשלשניהם יש שושנה אחת,
שני הסרטנים יפצלו אותן כדי להצמיח מחדש צמד כפפות ארסיות.
שושנות ים מספקות הגנה לכל מיני סוגים של יצורים קטנים.
חסילון שושנת ים שקוף זעיר.
חי בזוגיות עם שושנון.
הם אולי רק בגודל של מהדק נייר...
אבל הם מספיק אמיצים כדי לעשות עסקים עם הדגים הגדולים בשונית.
החסילונים מפרסמים את שירותיהם באמצעות ריקוד.
ואם הלקוח הוא טורף...
הם מוודאים שהלקוח מבין בדיוק מה מציעים
על ידי מחיאות כפיים.
ברגע שהוא בטוח שהוא מוגן,
חסילון אחד קטן מתחיל לעבוד.
מקלף עור מת,
מסיר טפילים
ומנקה את הזימים.
הוא אפילו מעז להיכנס לתוך המלתעות בשביל ניקוי דנטלי.
שירותי בריאות שמספקים מנקים זעירים
חיוניים לבריאותם של הדגים הגדולים.
בכל רחבי השונית, ההכנות להזדווגות בעיצומן.
נקבת החסילון גמל שלמה כמעט סיימה לבנות את "חדר הילדים" שלה.
היא הרימה כשלושה ק"ג של שפוכת כדי למגן אותו.
ופתחה את יציאות החירום שלה, כדי להקשות על אויביה.
הבנייה שלה כה נרחבת עד שגם אחרים מוצאים כאן בית.
אבל יש לה שכן אחד שמהווה בעיה.
שפתניב.
אחד הדגים היחידים שמשתמשים בכלים.
יש לו אפילו סדן משלו לביקוע צדפות.
הוא לא יטרוף כנראה חסילון גמל שלמה.
אבל שיטת האכילה המרסקת שלו עלולה להרוס את הבית שלה.
הוא מזיז כמויות עצומות של שברי אבנים כדי למצוא מזון.
הוא מצא את מבוקשו.
אבל עכשיו בניית "חדר הילדים" שלה בפיגור רציני בלו"ז.
כשהיום מתקרב לקצו, השונית הופכת להומה יותר.
הביצים של דגי השושנון קרובות לבקיעה.
צי של דגי נקאי אילתי עובד קשה.
אורכם כאורכה של אצבע בלבד,
וקל לזהות אותם לפי הפסים השחורים והכחולים שלהם.
אבל לא כולם בעלי כוונות טובות כפי שהם נראים.
מטעה כחול קווים.
המתחזה משנה את צבעיו כדי לחקות את הנקאים האילתיים
ונטמע בתוכם מבלי שיבחינו בו.
אבל הוא לא בא לכאן כדי לנקות.
הוא מעביר את ניביו על עורו של הדג התמים...
וגונב ארוחת קשקשים.
ולפני שקורבנותיו מבינים מה פגע בהם,
הנוכל הערמומי נעלם...
ושב למאורתו.
פעילות חשאית עוזרת לחיות קטנות רבות לשרוד בשונית הגדולה.
כך הדיונון הגמד מצליח לשרוד,
ולאכול.
עם כל ציד מוצלח, גופו גדל.
נראה שהנקבה הזו מתרשמת.
ולשם שינוי, מזון לא נמצא בעדיפות ראשונה אצלו.
נקבת החסילון גמל שלמה מסדרת את הבית שלה.
היא מפנה הריסות.
מוודאת שכל דבר נמצא במקומו.
ומוסיפה ליטושים אחרונים.
סוף סוף, היא מוכנה לקבל אורח.
בדיוק כשהשונית מוכנה לקראת האירוע החשוב ביותר של השנה,
רוצחי האלמוגים מגיעים.
עדרים של כוכב ים כתר הקוצים.
הם מוציאים את הקיבה החוצה ומעכלים את הרקמה החיה של האלמוג.
ומשאירים רק שלדים לבנים מאחוריהם.
נראה שדיירי השונית לא יכולים לעשות הרבה
כדי למנוע מנחיל כוכבי ים לטרוף כל אלמוג שיעמוד בנתיבו.
הבית של נקבת הסרטן הזעירה הזו הוא הבא בתור.
לא משנה כמה היא מנסה...
הגוף של כוכב הים בלתי חדיר כמעט.
אבל הבסיס הרך והרגיש של הקוצים...
הוא הסדק בשריון.
הגיע זמנה של נקבת סרטן אחת קטנה...
להביס מפלצת.
ההתמודדות עם הסרטנים פשוט לא שווה את הכאב.
קהילה מגוונת של יצורים זעירים...
כולם ממלאים את תפקידם,
ומוודאים ששוניות האלמוגים יהיו בריאות ועמידות יותר בפני האיומים הרבים עליהן.
אפילו האזורים הפגועים של הערים החיות האלה יכולים לחדש את עצמם.
פעם בשנה
הגאות המושלמת והטמפרטורה המושלמת חופפות.
זה הלילה הגדול
שבו השונית בעצמה מתחילה להתרבות.
חבילה זעירה, בגודל של פלפל שחור.
כל המרכיבים הדרושים כדי ליצור תינוקות של אלמוגים בחבילה אחת.
האלמוג משריץ.
גם חיות שונית קטנות רבות אחרות מתרבות.
הדיונון הגמד מצא בת זוג.
כעת הגיע זמנה להחדיר את הביצים בבטחה לתוך האלמוג.
גם לנקבת החסילון גמל שלמה יש ביצים.
עשרים אלף מהן.
ואחרי עוד ניקוי אחד של האב...
מאות דגיגים של דגי שושנון משוחררים.
השרצה יחד מבטיחה שכמה שיותר חיים חדשים
ייסחפו בבטחה עם הגאות.
עד מהרה, פלאים קטנים צומחים.
כשאינו גדול יותר מבוטן,
אבקוע של דיונון רק מתחיל את ההרפתקה שלו באוקיינוס.
ואולי החשוב מכל, פגית אלמוג בגודל של מ"מ.
היא נמשכת לעבר הצליל של השונית...
לבנה זעירה שתצמח לאלמוג ענק.
ותעזור לבנות עתיד עבור כל הדיירים של עיר האלמוגים הזאת.
תרגום: גיא רקוביצקי